وەرە سەر دەر کە وەکو مانگ لە سوێگوڵەکەم تاوێ لەگەڵ من بدوێوا لەڕێتا سەری سەر گەردانمچاو بە گریانەوە لێت دەڕوانمگیان پەپولێکە لە دەورو بەری تۆوا گڕی گرتوە لەسایەی سەری تۆدڵ بە ئاواتەوە هەر دێتەوە لاتسەری داناوە لە ڕێ‌ی هات و نەهاتوەرە سەیری من و ڕەنگی زەردمدەردی دووریت و هەناسەی سەردملێک دەکەن ڕۆژی من و پرچی ڕەشتڕەنگی فرمێسکی من و کوڵمی گەشتزەردە زۆر کەوت و بەیان زۆر ئەنگوتبە هەناسەی شنە گوڵ زۆر پشکوتچاوی من هەرچی دەڕوی تۆ ڕامالێوەکەت پێ نەکەنی‌و هەر واماجوتێ لیمۆ کە لەسەر سینگی تۆنویست و دڵخوازی منی تامەزرۆنچ بڵێم چەندە سروشت ئارەقی ڕشتتاوەها جوتێ مەمی تۆی داڕشتتەمەنت گەیوەتە چاردە بە خەیاڵتازە زەرد هەڵ دەگەڕێ لیمۆی کاڵشەم لەناو پەردەوە کز دەنوێنێمەم لە بن ئێخەوە دڵ دەڕفێنێجوتێ گۆی زێڕە بەچەند مانگ و ساڵخڕی هەڵداوە لەسەر زێوی قاڵسینگ و مەم تۆ بڵێ نەک زێڕو زێوزێڕو زێو کەی بوە وا نیشە بزێوبەدەم ئەو گۆیەوە دەنکێ یاقوتبەسەری لالەوە ما ئاگری ڕووتبە کزەی باوەکە لیمۆ دەوەرێمەمی تۆ هەر بە هەناسێک دەلەرێئەی 'مەهاباد' ئەتۆ جێ‌ی شانازیپێ‌ی گەیاند باوەشی گەرمت قازیکۆرپەکانی تۆ لە خان و سەرداربەسەری بەرزەوە چونە سەردارنیە ژین نرخی لە پێناوی تۆسەر بچێ‌و بەرزەوە بێ ناوی تۆبەرزە جێت تۆ سەری کوردستانیلانی کار مامزی، جێ‌ی شێرانیدیمەنت چەشنێ دەبزوێنێ ئەوینگاڵتە بۆ کیژو کوڕی تۆن مەم و زینکوڕو کاڵی تۆ هەمو شۆخ و شەنگکیژی چاومەست و خڕو نێو قەد تەنگگەڕەکێکت هەیە 'مزگەوتی سور'ڕوح لەسەر وێ دەگەڕێ دوراو دوردەرک و بەر پەنجەرە، ژورو هەیوانحەوش و کۆڵان و قولینچک و سەربانسەر شەقام و چەم و پردو ڕێ بازپڕ لە پشتین شلی نەشمیل و بەنازگوڵی لێ شین بوە هەرچی دەتەوێغەڵفی هێناوە تەڕو شلک و نوێڕۆژ درەنگانێ دەمەو ئێوارەکیژو کاڵ دێنە سەر ئەو ڕوبارەگۆزە ئاو هەڵدەگرن، بازنە لە قۆڵچەتری سەر کوڵمەیە برژانگ و مژۆڵهەر گوڵینگی شەدە زۆر پڕ کارەدەلەرێ‌و دەستڕێ ژەنگی گوارەنایەڵێ خشڵی سەری هەڵگرێ ژەنگزەردە دەرکەوت و تروسکەی دێ پەرەنگدڵنیانین لە زمانی بە درۆپێکەوە دێنە زمان چاوو برۆمانگە شەو هات و لە دەرک و بانانکۆڕی دڵداری دەبەستن جوانانبسکەکانیان بە پشوی با دەشەتێبۆنی خۆشی بە هاوادا دەڕەتێدڵ دەلەرزێنێ شەوانی شەوە زەنگدەنگی بەرموری کچی شۆخ و شەنگنیە جێ‌یەک وەکو ئەو شارە لەلامهەرچی تێ‌ی دایە لەلام جوانە بەڵامگوڵی وەک تۆی نی‌یە پاک و ڕوسورلالەیو کەوتی‌یە 'ناوماڵی بلور''فەوزیە' تاقە گوڵی ناو شاریپەیکەری جوانی ئەتۆو گیانداری'نوێژگە' گەرچی لە پەنای ماڵەکەتەحەج بەڵام دەورو بەری خاڵەکەتەدەی شەماڵ تۆش وەرە خەم خۆری کۆنزۆری وەک من بە تەمای هاتنی تۆنبگە فریای دڵی پڕ لە خوێنمدەگڕێم ڕێم نی‌یە بیشی دوێنمبچۆلای‌و بڵێ بەو دەم قەندەئاگرت کردەوە لەو مەڵ بەندەهەر لە ڕۆژی هەوەڵی دەر بە دەریمعیشقی تۆش هۆیەکە بۆ کوێرەوەریمبەهەوای تۆوەیە دێ خورپە لە دڵدڵ هەر ئی تۆیە هەتا دەیخەنە گڵئەو دەمەم خۆشە کە تۆش لەولاوەکەزیەکانت بدەیە دەم باوەبا پەرێشانی بکا وەک دڵەکەمهەڵمژم لێرەوە بۆنی گوڵەکەمئەی مەهاباد بەخوام ئەسپاردیلێرە دڵ سارد بو منیش بۆم ناردیهاتەوە باوەشی گەرم و گوڕی تۆهەڵوەدای ئاوو گڵی تۆن کوڕی تۆهەرچی هەی تۆ گوڵی یان گوڵدانیئاوەدان بی، وەتەنی کوردانی🔸هێدی@trupkirezgari